smcproject/ml-wiki-sentences huggingface dataset:
കുശാന വംശാവലിയിലെ അതികായനായ ഭരണാധികാരി കനിഷ്കൻ AD 121 -157 കാലഘട്ടത്തിൽ ഗാന്ധാര മുതൽ പാടലീപുത്ര വരെ നീളുന്ന ഉത്തര ഭാരതം ഭരിച്ചതായി കണക്കാക്കപ്പെടുന്നു
മാതൃഭാഷാ അവ്യക്തമാണെങ്കിലും റബാതക് ശിലാലിഖിതങ്ങളിൽ ഗ്രീക്ക് ഭാഷയിൽ കനിഷ്കൻ പരാമർശിക്കപ്പെടുന്നു
കുശാനരുടെ വംശാവലിയെപ്പറ്റി റബാതക് ശിലാലിഖിതങ്ങളിൽ അതിശ്രേഷ്ഠമായി വർണിക്കപ്പെട്ടിരിക്കുന്നു സംഭാവനകൾ
ഇന്ത്യക്കുപുറമേ മറ്റുപലപ്രദേശങ്ങളും തന്റെ അധീനതയിൽ കൊണ്ടുവന്ന അദ്ദേഹം പിൽക്കാലങ്ങളിൽ ചൈനീസ് പ്രദേശങ്ങൾ തന്റെ സാമ്രാജ്യത്തോടു ചേർത്തു.
കശ്മീരിൽ കനിഷ്കപുരം എന്ന മനോഹര നഗരം തീർത്തു.
മധ്യേഷ്യവരെയുള്ള പ്രദേശങ്ങൾ കനിഷ്കന്റെ സാമ്രാജ്യത്തിൻ‌കീഴിലായിരുന്നു.
മതം , സാഹിത്യം, കല എന്നിവയുടെ വികാസത്തിൽ കനിഷ്കൻ ശ്രദ്ധയർപ്പിച്ചിരുന്നു.
ബുദ്ധമതനേതാവ് അശ്വഘോഷനുമായി ഉണ്ടായ പരിചയം കനിഷ്കനെ ബുദ്ധമതത്തിലേക്ക് ആകർഷിച്ചു.
അശോകചക്രവർത്തിയെ അനുകരിച്ച് രാജ്യമുടനീളം സ്തൂപങ്ങളും സന്യാസാശ്രമങ്ങളും കനിഷ്കൻ സ്ഥാപിക്കുകയുണ്ടായി.
ബാക്ട്രിയൻ-ഗ്രീക്കുകാരുടെ ആധിപത്യകാലത്ത് രൂപം കൊണ്ട ഗാന്ധാര കല ഇക്കാലത്താണ് കൂടുതൽ വളർച്ച പ്രാപിച്ചത്.
കനിഷ്ക നാണയങ്ങൾ
നാണയങ്ങൾ പ്രസിദ്ധീകരിക്കുന്നതിൽ കുശനർക്ക് മികവ് കാണിച്ചിരുന്നു.
കനിഷ്കന്റെ കാലഘട്ടത്തിൽ അതി വിപുലമായ നാണയങ്ങൾ കാണപ്പെട്ടു.
നാണയങ്ങളിൽ ഭാരതീയ, ഗ്രീക്ക് , ഇറാനിയൻ,സുമേരു ദേവതമാർ കാണപ്പെട്ടിരുന്നു
നാണയങ്ങളിൽ കനിഷ്കൻറെയും ബുദ്ധന്റേയും പൂർണകായ രൂപം പ്രത്യക്ഷപ്പെട്ടിരുന്നു അവലംബം മഥുര മ്യൂസിയത്തിലെ കനിഷ്കന്റെ പ്രതിമ
മാതൃഭൂമി ഹരിശ്രീ 2010 ഫെബ്രുവരി ↑ Falk (2001), pp. 121–136.
Falk (2004), pp. 167–176.
കനു ഗാന്ധി
ഗാന്ധിജിയുടെ കൊച്ചുമകനും നാസയിലെ മുൻ ശാസ്ത്രജ്ഞനുമായിരുന്നു കനുഭായ് രാംദാസ് ഗാന്ധി എന്ന കനു ഗാന്ധി .
ഗാന്ധിജിയുടെ പുത്രനായ രാംദാസ് ഗാന്ധിയുടെ പുത്രനാണ് കനു (മ: 2016 നവം:7).
അമേരിക്കയിലെ നാല് പതിറ്റാണ്ടുകൾ നീണ്ട വാസത്തിനുശേഷം 2014ലാണ് അദ്ദേഹം ഗുജറാത്തിലേക്കു തിരിച്ചെത്തിയത്.
പിന്നീട് സൂരത്തിലെ രാധാകൃഷ്ണ ക്ഷേത്രം ട്രസ്റ്റ് നടത്തുന്ന ആശ്രമത്തിലായിരുന്നു കനുവും അദ്ദേഹത്തിന്റെ പത്നി ശിവലക്ഷ്മിയും താമസിച്ചത്.
ദണ്ഡിയാത്രയുമായി ബന്ധപ്പെട്ട് ആറു വയസുകാരനായ കുട്ടി ഗാന്ധിജിയുടെ ഊന്നുവടിയുടെ ഒരറ്റത്തു പിടിച്ചുകൊണ്ട് കടൽത്തീരത്തുകൂടി ഓടുന്ന ചിത്രം അതിപ്രശസ്തമാണ്.
അത് കനു ഗാന്ധിയായിരുന്നു.
1937-ൽ മുംബൈയിലെ ജുഹു ബീച്ചിൽ വച്ചു പകർത്തിയ ചിത്രമാണ് അത്.
അവലംബം പുറത്തേക്കുള്ള കണ്ണികൾ Photographs by Kanu Gandhi Archived 2012-02-13 at the Wayback Machine .
കനു ബാനർജി
ബംഗാളി ,നാടക ചലച്ചിത്രനടനായ കനു ബാനർജി (കനു ബന്ദോപധ്യായ് ) രാജസ്ഥാനിലെ ജോധ്പൂരിലാണ് ജനിച്ചത്(20 ജൂൺ 1905 – 27 ജനു: 1983 )പഥേർ പാഞ്ചാലിയിലും അപരാജിതോയിലും അപുവിന്റെ അച്ഛനായ ഹരിഹർ റായിയുടെ വേഷമാണ് കനു ചെയ്തത്.
നാടക സംവിധായകനായും കനു സംഭാവനകൾ നൽകിയിട്ടുണ്ട്.
2012 ൽ ഹരിഹേർ പാഞ്ചാലി എന്നപേരിൽ    അഭിമുഖങ്ങളെ അടിസ്ഥാനമാക്കി  കനുവിന്റെ ഓർമ്മക്കുറിപ്പുകൾ പ്രസിദ്ധികരിയ്ക്കപ്പെട്ടിട്ടുണ്ട് അഭിനയിച്ച ചിത്രങ്ങൾ Durgesh Nandini (1927) Rajgee (1937) Desher Mati (1938) Chanakya (1939) Shap Mukti (1940) Nandini (1941) Mayer Pran (1941) Epar Opar (1941) Pashan Devata (1942) Garmil (1942) Sahadharmini (1943) Jogajog (1943) Sahar Thekey Durey (1943) Pratikar (1944) Bideshini (1944) Nandita (1944) Mane Na Mane (1945) Kato Door (1945) Bhabhi Kaal (1945) Mandir (1946) Swapna-o-Sadhana (1947) Sadharan Meye (1948) Purabi (1948) Jayjatra (1948) Kuasha (1949) Abhijatya (1949) Digbhranta (1950) Mandanda (1950) Pandit Mashai (1951) Palli Samaj (1952) Bindur Chheley (1952) Natun Yahudi (1953) Sadanander Mela (1954) Mantra Shakti (1954) Dukhir Imaan (1954) Champadangar Bou (1954) Upahar (1955) Aparadhi (1955) Bhagavan Sri Ramakrishna (1955) Pather Panchali (1955) — Harihar Ray Saheb Bibi Golam (1956) Nabajanma (1956) Daner Maryada (1956) Bhola Master (1956) Aparajito (1956) — Harihar Ray Kathin Maya (1961) Banajyotsana (1969) Alo Amar Alo (1971) അവലംബം
കനിവർണ്ണൻ ഇംഗ്ലീഷ് വിലാസം https://ml.wikipedia.org/wiki/Gaudy_Baron
ഒരു രോമപാദ ചിത്രശലഭമാണ് കനിവർണ്ണൻ ( ഇംഗ്ലീഷ് : Gaudy Baron ).
Euthalia lubentina എന്ന ശാസ്ത്രീയ നാമത്തിൽ അറിയപ്പെടുന്നു.
അരുണാചൽ പ്രദേശ് , ആസാം , കർണാടക , കേരളം , മഹാരാഷ്ട്ര , പശ്ചിമ ബംഗാൾ എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്.
ജനുവരി-മാർച്ച്,ഓഗസ്റ്റ്-ഡിസംബർ മാസങ്ങളിലാണ് ഇവയെ കാണാറുള്ളത്.
ഇത്തിൾക്കണ്ണി ചെടിയാണ് ഇതിന്റെ ലാർവാ ഭക്ഷ്യ സസ്യം.
ചിത്രശാല ആൺശലഭം പെൺശലഭം കനിവർണ്ണൻ ചിത്രശലഭം അവലംബം പുറം കണ്ണികൾ Euthalia lubentina എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കനിഷ്ക വിമാനാപകടം ഇംഗ്ലീഷ് വിലാസം https://ml.wikipedia.org/wiki/Kanishka_Aircraft_Occurance
കാനഡയിലെ മോൺട്രിയലിൽ നിന്നും ലണ്ടൻ വഴി ജീവനക്കാരുൾപ്പെടെ 329 യാത്രക്കാരുമായി ഡൽഹിയിലേയ്ക്കുള്ള യാത്രാമദ്ധ്യേ 23 ജൂൺ1985 നു എയർ ഇന്ത്യാ ഫ്ലൈറ്റ് 182 അറ്റ്ലാന്റിക് സമുദ്രത്തിൽ തകർന്നു വീണ സംഭവമാണ് കനിഷ്ക വിമാനാപകടം .
എയർ ഇന്ത്യയുടെ ഫ്ലൈറ്റ്  നമ്പർ182 ആണ് ഉദ്ദേശം 31000 അടി (9,400 മീ.)ഉയരത്തിൽ വച്ചു ബോംബ് സ്ഫോടനത്തെത്തുടർന്നു  ഛിന്നഭിന്നമായത്.
ഈ ദുരന്തം ഐറിഷ് രാജ്യാതിർത്തിയ്ക്കുള്ളിലെ വ്യോമമേഖലയിൽ വച്ചായിരുന്നു.
ഇന്ത്യയിൽ ഒഴിവുകാലം ആസ്വദിക്കാനായി പോയിരുന്ന കനേഡിയൻ പൗരന്മാരായിരുന്നു യാത്രക്കാരിൽ അധികവും.
268 കനേഡിയൻ പൗരന്മാരും, 74 ബ്രിട്ടീഷ് പൗരന്മാരും, 24 ഇന്ത്യൻ പൗരന്മാരും വിമാനത്തിലുണ്ടായിരുന്നു.
കാനഡയുടെ ചരിത്രത്തിലെ ഏറ്റവും വലിയ കൂട്ടക്കുരുതിയായി ഈ സംഭവം കണക്കാക്കപ്പെടുന്നു.
ഐറിഷ് വ്യോമയാനചരിത്രത്തിലെ ഏറ്റവും വലിയ ദുരന്തവും കാനഡയുടെ നീതിന്യായ ചരിത്രത്തിലെ ഏറ്റവും ചിലവേറിയ വിചാരണയുമായിരുന്നു കനിഷ്കയുടേത്.
കേസന്വേഷണവും, വിചാരണയും  20 വർഷം കൊണ്ടാണ് പൂർത്തിയായത്.
ഇന്ത്യാ വിഭജനത്തെ തുടർന്നുണ്ടായ സംഘർഷങ്ങളും മറ്റുമാണ് കനിഷ്ക ദുരന്തത്തിലേക്ക് വഴിവെച്ചതെന്നാണ് ഔദ്യോഗികമായ രേഖകൾ പറയുന്നത്.
ഇന്ത്യാ വിഭജനത്തെതുടർന്ന് ഏറ്റവും കൂടുതൽ കഷ്ടതകൾ അനുഭവിക്കേണ്ട വന്ന ഒരു കൂട്ടരാണ് സിഖ് മതാനുയായികൾ.
സിഖ് സമുദായത്തിനുവേണ്ടി ഒരു മാതൃദേശം വേണമെന്നു വാദിച്ച ഖാലിസ്ഥാൻ പ്രസ്ഥാനക്കാർ കാനഡയിലേക്കു കുടിയേറിയ സിഖുകാരിൽ ഉൾപ്പെട്ടിരുന്നു.
കാനഡ സർക്കാർ ഇവരെക്കുറിച്ച് ബോധവാന്മാരായിരുന്നുവെങ്കിലും ഒരു ഭീഷണിയായി കണ്ടിരുന്നില്ല.
കൂടാതെ ഈ കുടിയേറ്റത്തിനിടയിലും സിഖുകാർക്ക് വെള്ളക്കാരിൽ നിന്നും ധാരാളം പീഡനങ്ങൾ ഏറ്റുവാങ്ങേണ്ടി വന്നിരുന്നു.
1971 ലെ ബംഗ്ലാദേശ് വിമോചന യുദ്ധത്തെതുടർന്ന് സിഖുകാർ അഭയാർത്ഥികളായി കാനഡയിലേക്ക് കുടിയേറിയിരുന്നു.
പിന്നീട് രൂപംകൊണ്ട ബാബർ ഖൽസ എന്ന തീവ്രവാദസംഘടനയിലെ പല നേതാക്കളും ഇത്തരത്തിൽ അഭയാർത്ഥികളായി കാനഡയിൽ എത്തിച്ചേർന്നതായിരുന്നു.
1980 കളോടെ, ബ്രിട്ടീഷ് കൊളംബിയയിലെ വാൻകൂവർ പ്രദേശം സിഖുകാർ  കൂട്ടമായി താമസിക്കുന്ന ഒരു പ്രദേശമായി മാറി.
ശത്രുതയും,പ്രതികാരചിന്തയും എല്ലാം ഇവിടെയും ഇവരുടെ ഇടയിൽ വ്യാപകമായിരുന്നു എന്നു പറയപ്പെടുന്നു.
ഉത്തരവാദിത്തം
സംഭവം നടന്നയുടൻ ഇന്ത്യയിലെ ചില സംഘടനകൾ പത്രമാഫീസുകളിൽ വിളിച്ച് അപകടത്തിന്റെ ഉത്തവാദിത്വം അവകാശപ്പെടുകയുണ്ടായി.
ദേശ്മേഷ് റെജിമെന്റ്, ഓൾ ഇന്ത്യ സിഖ് സ്റ്റുഡന്റ്സ് ഫെഡറേഷൻ, കാശ്മീർ ലിബറേഷൻ ആർമി എന്നീ സംഘടനകളാണ് ദുരന്തത്തിന്റെ പിന്നൽ പ്രവർത്തിച്ചത് തങ്ങളാണെന്ന് അവകാശപ്പെട്ടത്.
അട്ടിമറിയുമായി ബന്ധപ്പെട്ട് സിഖ് തീവ്രവാദി സംഘടനയായ ബബ്ബർ ഖൽസ പ്രവർത്തകരായ  തൽവീന്ദർ സിങ് പാർമർ,ഇന്ദർജിത് റെയട്ട്,എന്നിവരെയും മറ്റുചിലരെയും പോലീസ് അറസ്റ്റുചെയ്തിരുന്നു.
കനിഹ ഇംഗ്ലീഷ് വിലാസം https://ml.wikipedia.org/wiki/Kanika_Subramaniam
മലയാളചലച്ചിത്ര വേദിയിലും, തമിഴ് ചലച്ചിത്ര വേദിയിലും കനിഹ എന്നും തെലുഗു ചലച്ചിത്ര വേദിയിൽ ശ്രവന്തി എന്നു അറിയപ്പെടുന്ന ചലച്ചിത്രനടിയാണ്:  ജൂൂ ആദ്യ ജീവിതം
പിതാവ് എൻ‌ജിനീയറായ മി. വെങ്കടസുബ്രമണ്യമാണ്.
ബിരുദ വിദ്യാഭ്യാസം പൂർത്തീകരിച്ചത് ബിറ്റ്സ്, പിലാനിയിൽ നിന്ന് ആ‍ണ്.
അതിനു ശേഷം അഭിനയ രംഗത്തേക്ക് തിരിയുകയായിരുന്നു.
1999 ലെ മിസ്സ്.
മധുര ആയി  കനിഹ തിരഞ്ഞെടുക്കപ്പെട്ടു.
പിന്നീട് 2001 ലെ മിസ്സ്.
ചെന്നൈ മത്സരത്തിൽ രണ്ടാം സ്ഥാനവും നേടി.
ഈ മത്സരങ്ങൾക്കിടയിൽ ആറടി പൊക്കമുള്ള കനിഹ സംവിധായകനായ സൂസി ഗണേശന്റെ ശ്രദ്ധയിൽ പെടുകയും തന്റെ ചിത്രമായ ഫൈവ് സ്റ്റാർ ൽ അവസരം നൽകുകയും ചെയ്തു.
ശ്രദ്ധേയമായ ഒരു വേഷം ചെയ്തത് കന്നട ചിത്രമായ അണ്ണവരു എന്ന ചിത്രത്തിലാണ്.
ഇത് തമിഴ് ചിത്രമായ ആട്ടോഗ്രാഫ് എന്ന ചിത്രത്തിന്റെ പുനർനിർമ്മാണമായിരുന്നു.
മലയാളത്തിൽ പഴശ്ശിരാ‍ജ എന്ന ചിത്രത്തിൽ മമ്മൂട്ടിയോടൊപ്പം അഭിനയിച്ചു.
കനിഹ, അഭിനയം കൂടാതെ ടെലിവിഷൻ അവതാരകയായും ജോലി ചെയ്തിട്ടുണ്ട്.
തമിഴ് ചാനലുകളായ സ്റ്റാർ വിജയ് , സൺ ടി.വി എന്നീ ചാനലുകളിൽ ചില പരിപാടികളിൽ അവതാരകയായിരുന്നു.
തന്റെ ശബ്ദം പല തമിഴ് നടികൾക്കും യോജിക്കുന്നതിനാൽ തമിഴിൽ, ജെനീലിയ , ശ്രിയ ശരൺ , സധ എന്നിവർക്ക് ശബ്ദം നൽകിയിട്ടുണ്ട്.
കനിഹ വിവാഹം ചെയ്തിരിക്കുന്നത് മുൻ അഭിനേതാവായ ജയ് ശ്രീ ചന്ദ്രശേഖറിന്റെ സഹോദരനായ ശ്യാം രാധാ കൃഷ്ണനേയാണ്.
അഭിനയിച്ച ചിത്രങ്ങൾ വർഷം സിനിമ ഭാഷ ഒപ്പം അഭിനയിച്ചവർ കഥാപാത്രം 2013 ഒറീസ (ചലച്ഛിത്രം)‎ മലയാളം ഉണ്ണി മുകുന്ദൻ ചന്ദ്രഭാഗ 2012 ബാവൂട്ടിയുടെ നാമത്തിൽ ' മലയാളം മമ്മൂട്ടി , കാവ്യ മാധവൻ മറിയം 2008 Rajakumari കന്നഡ Ravichandran , Balaji Rajakumari 2008 കേരള വർമ്മ പഴശ്ശിരാജ മലയാളം മമ്മൂട്ടി , ശരത്കുമാർ Makam 2006 Varalaru Tamil Ajith , അസിൻ Gayathri 2006 Ennitum Malayalam Tiju Dennis, Swarnamalya, Siddarthan Sneha 2006 Sye Kannada Sudeep , Pasupathy Divya 2006 Naa Autograph Telugu Ravi Teja , Bhumika Chawla , Gopika Sandhya 2005 Dancer Tamil Kutty, Robert Divya 2004 Autograph Tamil Cheran , Sneha , Gopika Thenmozhi 2004 Aethiree Tamil Madhavan , Sadha Gayathri 2004 Annavaru Kannada Ambarish , Suhasini Subbulakshmi 2003 Ottesi Chepputanna Telugu Srikanth Divya 2002 Five Star Tamil Prasanna Eashwari അവലംബം പുറത്തേക്കുള്ള കണ്ണികൾ Official Website ഇന്റർനെറ്റ് മൂവി ഡാറ്റാബേസിൽ നിന്ന് Kanika Fan site and more details about Kanika Interview to rediff.com on May 2007 Flixster Profile What about U Profile
കനീസിയൂസ് തെക്കേക്കര ഇംഗ്ലീഷ് വിലാസം https://ml.wikipedia.org/wiki/Canisius_Thekkekara
കേരളത്തിലെ തൃശ്ശൂർ ജില്ലയിൽ നിന്നുള്ള സി.എം.ഐ. സഭാംഗമായ സിറിയൻ കത്തോലിക്കാ പുരോഹിതനായിരുന്നു കനീസിയൂസ് തെക്കേക്കര .
ഇരിങ്ങാലക്കുട രൂപതയുടെ മെത്രാനായിരുന്ന മാർ പോളി കണ്ണൂക്കാടൻ അദ്ദേഹത്തെ ദൈവദാസനായി പ്രഖ്യാപിച്ചു.
1998 ജനുവരി 29ന് കനീസിയൂസ് തെക്കേക്കര അന്തരിച്ചു.
ഇദ്ദേഹത്തിന്റെ ഭൗതികാവശിഷ്ടങ്ങൾ അമ്പഴക്കാട്  ആശ്രമ ദേവാലയത്തിൽ അടക്കംചെയ്തിരിക്കുന്നു.
കുർദാമിർ ഇംഗ്ലീഷ് വിലാസം https://ml.wikipedia.org/wiki/Kurdamir
കുർദാമിർ അസർബൈജാനിലെ കുർദാമിർ റയോണിന്റെ തലസ്ഥാനമാണ്.
റിപ്പബ്ലിക് ഓഫ് അസർബൈജാനിലെ അരാൻ സാമ്പത്തിക മേഖലയിലാണ് ഇത് സ്ഥിതിചെയ്യുന്നത്.
കിഴക്കുവശത്ത് ഹാജിഗാബൂൾ, സാബിറാബാദ് എന്നിവയും തെക്കുവശത്ത് ഇമിഷ്‌ലിയും പടിഞ്ഞാറ് സർദാബ്, ഉജാർ, ഗൊയ്‌ചായ് എന്നിവയും വടക്ക് ഇസ്മായില്ലി, അഗ്‌സു എന്നിവയുമായും ഈ ജില്ല അതിർത്തികൾ പങ്കിടുന്നു.
അവലംബം ↑ World Gazetteer: Azerbaijan Archived 2011-06-22 at the Wayback Machine .
കുർദ് ഇംഗ്ലീഷ് വിലാസം https://ml.wikipedia.org/wiki/Kurd
മദ്ധ്യപൂർവ്വദേശത്ത് വസിക്കുന്ന ഇറാനിയൻ വംശത്തിൽപ്പെട്ട ഒരു ജനവംശമാണ് കുർദുകൾ അഥവാ കുർദിഷ് ജനത ( കുർദിഷ് : کورد  കുർദ് ).
ഇറാൻ, ഇറാഖ്, സിറിയ, തുർക്കി,അർമേനിയ എന്നീ രാജ്യങ്ങളിലായി കിടക്കുന്ന കുർദിസ്താൻ എന്ന മേഖലയിലാണ് ഇവരുടെ ആവാസം.
ഇന്തോ-യൂറോപ്യൻ ഭാഷാകുടുംബത്തിലെ ഇറാനിയൻ ഉപകുടുംബത്തിലുൾപ്പെടുന്ന കുർദിഷ് ഭാഷയാണ് ഇവർ സംസാരിക്കുന്നത്.
കുർദുകളും അറബി ഇറാക്കികളും തമ്മിലുള്ള സംഘട്ടനങ്ങൾ കാരണം പലർക്കും കുർദ് എന്ന് വച്ചാൽ ഒരു പ്രത്യേക മതവിഭാഗമാണെന്നുള്ള തെറ്റിദ്ധാരണയുണ്ട്.
കുർദ് എന്ന് പറഞ്ഞാൽ മലയാളി, ബീഹാറി, ബംഗാളി, തുർക്കി, അറബി എന്നിവ പോലെ ഒരു വംശീയ വിഭാഗമാണ്.
കുർദുകൾ ഭൂരിപക്ഷവും സുന്നി ഇസ്ലാം മത വിശ്വാസികളാണ്.
കുർദുകൾക്കായി പ്രത്യേക രാഷ്ട്രം എന്നത് ന്യായമായ ആവശ്യമാണ്.
ചരിത്രം സംസ്കാരം
ആദ്യകാല മെസപ്പൊട്ടാമിയൻ സാമ്രാജ്യങ്ങളുടെ ചരിത്രഗ്രന്ഥങ്ങളിൽ കുർദുകളെക്കുറിച്ച് രേഖപ്പെടുത്തിയിട്ടുണ്ട്.
കാർദൗചോയി (Kardouchoi) എന്നാണ് അവയിൽ കുർദുകളെ പറയുന്നത്.
ബി.സി. ഏഴാം നൂറ്റാണ്ടുമുതലേ ഗിരിവർഗ്ഗക്കാർ എന്ന പേരിൽ ചരിത്രത്തിൽ രേഖപ്പെടുത്തപ്പെട്ടിട്ടുള്ള ഇവർ തുർക്കികൾക്കും വളരെക്കാലം മുൻപേ അനറ്റോളിയൻ പീഠഭൂമിയിൽ വാസമുറപ്പിച്ചിരുന്നു.
ഏഴാം നൂറ്റാണ്ടിൽ ഇവർ ഇസ്ലാംമതത്തിലേക്ക് പരിവർത്തനം ചെയ്യപ്പെട്ടപ്പോഴും, പേർഷ്യക്കാരെപ്പോലെ അവരുടെ ഭാഷ നിലനിർത്തി അറബി ലിപിയിൽ പേർഷ്യൻ അക്ഷരമാല ഉപയോഗിച്ചാണ് കുർദിഷ് എഴുതുന്നത്.
കുർദിഷ് ഭാഷയിലുള്ള ആദ്യത്തെ പ്രസിദ്ധീകരണം 1897-ലാണ് ആരംഭിച്ചത്.
മറ്റുപല ഇറാനിയൻ വംശജരെപ്പോലെ, വസന്തവിഷുവത്തിൽ ആഘോഷിക്കുന്ന നവ്റോസ് (പുതുവർഷം) കുർദുകളുടെ പ്രധാനപ്പെട്ട ആഘോഷമാണ്.
പോയവർഷത്തെ അഴുക്ക് ഒഴിവാക്കുക എന്ന വിശ്വാസത്തിൽ തീ കത്തിക്കുകയും അതിനു മുകളിലൂടെ ചാടുകയും ചെയ്യുക എന്നത് ഈ ആഘോഷത്തിന്റെ ഭാഗമാണ്.
കുർദുകളുടെ ഇടയിൽ വ്യത്യസ്ത മതവിഭാഗക്കാരുണ്ട്.
അവ പ്രധാനമായും സുന്നി , ഷിയ , ക്രിസ്ത്യൻ , യർസാൻ, യസീദി, സൊറോസ്ട്രിയൻ എന്നിവയാണ്.
ഭൂരിപക്ഷം കുർദുകളും സുന്നി മുസ്ലിം ആണെങ്കിലും അവരുടെ ഇടയിൽ തീവ്രമായ മതവിശ്വാസങ്ങൾ കുറവാണ്.
വലിയൊരു വിഭാഗം കുർദിസ്ഥാൻ വർക്കേർസ് പാർട്ടിയുടെ സ്വാധീനം കാരണം മതേതരത്വ സോഷ്യലിസ്റ്റ് ചിന്താഗതിക്കാരാണ്.
ചിത്രങ്ങൾ കുർദിഷ് ആവാസമേഖല കുർദുകളുടെ നവ്റോസ് ആഘോഷത്തിന്റെ ഭാഗമായുള്ള തീക്കു മുകളിലൂടെയുള്ള ചാട്ടം ഇതും കാണുക തുർക്കിയിലെ കുർദിഷ് കലാപം അവലംബം
കുർദിഷ് സംസ്കാരം
കുർദിഷ് ജനത ആചരിക്കുന്ന വ്യതിരിക്തമായ സാംസ്കാരിക സ്വഭാവങ്ങളുടെ ഒരു കൂട്ടമാണ് കുർദിഷ് സംസ്കാരം .
ആധുനിക കുർദുകളെയും അവരുടെ സമൂഹത്തെയും രൂപപ്പെടുത്തിയ പുരാതന ജനതയിൽ നിന്നുള്ള ഒരു പാരമ്പര്യമാണ് കുർദിഷ് സംസ്കാരം.
പശ്ചിമേഷ്യ യിലെ തനതായ സ്വത്വങ്ങളുള്ള ഉരു  ജനവിഭാഗം ആണ് കുർദ്ദുകൾ.
മധ്യപൂർവ്വേഷ്യയുടെ വടക്ക് ഭാഗത്ത് സാഗ്രോസ് പർവതനിരകളിലും ടോറസ് പർവതനിരകളിലുമാണ് അവർ താമസിക്കുന്നത്.
ഈ പ്രദേശത്തെ കുർദുകൾ ഗ്രേറ്റർ കുർദിസ്ഥാൻ എന്ന് വിളിക്കുന്നു.
ഇന്ന് അവ വടക്കുകിഴക്കൻ ഇറാഖ്, ഇറാന്റെ വടക്ക്-പടിഞ്ഞാറ്, സിറിയയുടെ വടക്ക് കിഴക്ക്, തെക്കുകിഴക്കൻ തുർക്കി എന്നിവയുടെ ഭാഗങ്ങളാണ്.
ഈ പ്രദേശങ്ങൾക്ക് പുറമേ, തെക്ക്-പടിഞ്ഞാറൻ അർമേനിയയിലും അസർബൈജാൻ, ലെബനൻ എന്നിവിടങ്ങളിലും കുർദുകൾ ഏതാനും സംഖ്യകളിലുണ്ട്.
പലവക “ ന ru റസ് ” ചടങ്ങ് കാണുന്ന ഒരു മുത്തശ്ശിയും കൊച്ചുമകനും.
കുർദിഷ് ജനതയുടെ ഉത്ഭവം, ചരിത്രം, രാഷ്ട്രീയ ഭാവി എന്നിവയിൽ നിന്ന് ധാരാളം വിവാദങ്ങളുണ്ട്.
ഈ ചരിത്ര വിവാദം അടുത്ത കാലത്തായി രൂക്ഷമായിട്ടുണ്ട്, പ്രത്യേകിച്ചും രണ്ടാം ഗൾഫ് യുദ്ധത്തെത്തുടർന്ന് ഇറാഖിലെ കുർദുകളുടെ യാഥാർത്ഥ്യത്തിലെ മാറ്റങ്ങൾക്കും കുർദിസ്ഥാൻ മേഖലയുടെ ആവിർഭാവത്തിന് കാരണമായ നോ-ഫ്ലൈ സോണിന്റെ യുണൈറ്റഡ് സ്റ്റേറ്റ്സ് രൂപീകരണത്തിനും ശേഷം വടക്കൻ ഇറാഖ്.
സാർവത്രികമായി അംഗീകരിക്കപ്പെട്ട ഒരു സ്വതന്ത്ര രാഷ്ട്രം ഇല്ലാത്ത വംശീയ വിഭാഗങ്ങളിലൊന്നാണ് കുർദുകൾ.
ഇന്തോ-യൂറോപ്യൻ ഭാഷാ കുടുംബത്തിന്റെ ഇറാനിയൻ ശാഖയുടെ വടക്കുപടിഞ്ഞാറൻ ഡിവിഷന്റെ ഭാഗമാണ് കുർദിഷ് (کوردی, കുർദെ).
അടിസ്ഥാന ഭാഷകൾ ഇവയാണ്: സോറാനി, കുർമാഞ്ചി വിവിധ രൂപങ്ങളിൽ: സോറാനി, അർമേനിയൻ, വൈൽ, സതേൺ കുർദിഷ്, റോയൽ, സകാകിയൻ, ബജാലൻ, ഗോരാനി .
മറ്റ് ഭാഷകൾ: അറബിക്, ടർക്കിഷ്, പേർഷ്യൻ എന്നിവയും ഇവർ സംസാരിക്കുന്നു കുർദിസ്ഥാൻ മേഖലയിൽ 30 ദശലക്ഷത്തിലധികം കുർദിഷ് സംസാരിക്കുന്നവരുണ്ട്.
ഇറാഖ്, സിറിയ, ഇറാൻ എന്നിവിടങ്ങളിൽ അറബി അക്ഷരമാലയിലാണ് കുർദിഷ് എഴുതിയിരിക്കുന്നത്.
ലാറ്റിൻ സ്ക്രിപ്റ്റ് തുർക്കിയിൽ ഉപയോഗിക്കുന്നു.
ഇരുവരും ഒരേ ഭാഷാ കുടുംബത്തിന്റെ ഭാഗമായതിനാൽ, ഇസാദി പറയുന്നതനുസരിച്ച്, "കുർദിഷ് പദങ്ങൾ പലതും ഇംഗ്ലീഷിലേക്ക് അറിയപ്പെടുന്നവയാണ്, അതായത് lîstik = കളി, mâra = വിവാഹം, sterk = താരം, çem = River, dol = dale or valley, bira = സഹോദരൻ, ഹേവ് = ചന്ദ്രൻ, ബെർഫ് = മഞ്ഞ്, ആസാദ് = സൗജന്യമായി (ചാർജ്ജ്), സ്റ്റാൻഡിൻ = ലഭിക്കാൻ, തേമാം = ഉറപ്പാണ്, തുടങ്ങിയവ.
ഇതിനു മൂന്ന് പ്രധാന  ഭാഷാന്തരങ്ങൾ : കുർമാൻജി, സോറിയാനി , പെഹ്‌ലവാനി .
ഉണ്ട് നാടോടിക്കഥകൾ
ആധുനികവൽക്കരണം, നഗരവൽക്കരണം, സാംസ്കാരിക അടിച്ചമർത്തൽ എന്നിവയുടെ ഫലമായി വംശനാശ ഭീഷണി നേരിടുന്ന സമ്പന്നമായ നാടോടി പാരമ്പര്യമാണ് കുർദുകൾക്കുള്ളത്.
സെമ്പിൽഫ്രോഷ്
ടർക്കിഷ് കുർദിസ്ഥാനിലും ഇറാഖി കുർദിസ്ഥാനിലും പ്രചാരത്തിലുള്ള ഒരു നാടോടിക്കഥയാണ് സെമ്പിൽഫ്രോഷ് ( "ബാസ്‌ക്കറ്റ് വിൽപ്പനക്കാരന്റെ" കുർദിഷ്).
ജെംബില്ഫ്രൊശ് ഒരു ആത്മീയ ജീവിതം തേടി തന്റെ വീടും  ജീവിതവും  വിട്ടുപോയ ശക്തനായ ഒരു കുർദിഷ് ഭരണാധികാരി യുടെ മകൻ ആയിരുന്നു.
വിശ്വസ്തനായ ഭാര്യയോടൊപ്പം നാട്ടിൻപുറങ്ങളിൽ അലഞ്ഞുനടക്കുന്ന അദ്ദേഹം കൊട്ടകൾ ഉണ്ടാക്കി വിൽക്കുന്നു.
ഒരു ദിവസം അവർ ഒരു കുർദിഷ് എമിറേറ്റിന്റെ തലസ്ഥാനത്ത് എത്തുന്നു, അവിടെ രാജകുമാരന്റെ ഭാര്യ സെമ്പിൽഫ്രോഷിനെ കണ്ട് അവനുമായി പ്രണയത്തിലാകുന്നു.
അവൾ അവനെ കോട്ടയിലേക്ക് വിളിപ്പിച്ചു, അവിടെ അവൾ അവനോടുള്ള സ്നേഹം പ്രഖ്യാപിക്കുകയും അവനെ വശീകരിക്കാൻ ശ്രമിക്കുകയും ചെയ്യുന്നു.
സെംബിൽഫ്രോഷ് നിരസിക്കുന്നു, പക്ഷേ അവൾ നിർബന്ധിക്കുന്നു.
അവന് ധാരാളം സമ്പത്ത് വാഗ്ദാനം ചെയ്തു.
സെംബിൽ‌ഫ്രോഷ് അനുനയിപ്പിക്കപ്പെടുന്നില്ല, അവൾ അവനെ ഒരു കോട്ട ഗോപുരത്തിൽ പൂട്ടിയിടുന്നു, അതിൽ നിന്ന് അയാൾ രക്ഷപ്പെടുന്നു.
രാജകുമാരന്റെ ഭാര്യ സ്വയം വേഷംമാറി സെംബിൽഫ്രോഷിനെ തിരയാൻ തുടങ്ങുന്നു, ഒടുവിൽ അവനെ കണ്ടെത്തുന്നു.
തുടർന്ന് സെംബിൽഫ്രോഷിന്റെ ഭാര്യയെ വഞ്ചിക്കുകയും വസ്ത്രങ്ങൾ കടം കൊടുത്ത് വീട് വിട്ട് പോകുകയും ചെയ്യുന്നു.
ആ രാത്രിയിൽ സെംബിൽഫ്രോഷ് മടങ്ങുമ്പോൾ, ഇരുട്ടാണ്, അവനെ കിടക്കയിലേക്ക് സ്വാഗതം ചെയ്യുന്ന രാജകുമാരന്റെ ഭാര്യയെ അയാൾ തിരിച്ചറിയുന്നില്ല.
എന്നിരുന്നാലും, ഒരു വെള്ളി കണങ്കാൽ അവളെ വിട്ടുനൽകുന്നു, അയാൾ ഓടിപ്പോയി, കാമുകൻ പിന്തുടർന്നു.
രക്ഷപ്പെടൽ അസാധ്യമാണെന്ന് സെംബിൽഫ്രോഷ് മനസ്സിലാക്കി, അവൻ ദൈവത്തോട് പ്രാർത്ഥിക്കുന്നു, ദുരിതത്തിന്റെ ലോകത്തിൽ നിന്ന് മോചിപ്പിക്കണമെന്ന് അപേക്ഷിക്കുന്നു, ദൈവം അനുസരിക്കുന്നു.
സെംബിൽഫ്രോഷിന്റെ നിർജീവമായ ശരീരത്തിലെത്തിയ രാജകുമാരന്റെ ഭാര്യ ഹൃദയാഘാതം മൂലം മരിക്കുന്നു.
പിന്നീട് അവയെ വശങ്ങളിലായി കുഴിച്ചിടുന്നു.
അവരുടെ വിശ്രമസ്ഥലം ഇന്ന്  ,  ൽ, ഇറാഖി കുർദിസ്ഥാനിൽ ദുഹൊക് ഗവർണറുടെ കീഴിലുള്ള.
വിന ജില്ലയിലെബതിഫ എന്നറിയപ്പെടുന്ന ,  ഒരു ഉപജില്ലയിലാണത്രെ സംഗീതം
കുർദിഷ് നാടോടി സംഗീതം കുർദിഷ് സംസ്കാരത്തിന്റെ ഒരു പ്രധാന ഭാഗമാണ്, പരമ്പരാഗതമായി കുർദിഷ് ചരിത്രത്തെക്കുറിച്ചുള്ള കഥകൾ ഡെങ്‌ബജ് (ബോർഡുകൾ) കൈമാറാൻ ഉപയോഗിക്കുന്നു.
Thekurdishproject.org അനുസരിച്ച്, 'ഡെങ്' എന്ന വാക്കിന്റെ അർത്ഥം ശബ്ദവും 'ബെജ്' എന്നാൽ 'പാടുക' എന്നാണ്.
“സ്ട്രാൻ” അഥവാ വിലാപഗാനത്തിലൂടെയാണ് ഡെങ്‌ബെജ് അറിയപ്പെടുന്നത്.
ഇരുപതാം നൂറ്റാണ്ടിലെ പ്രശസ്തരായ നിരവധി കുർദിഷ് സംഗീതജ്ഞർ ഹസ്സൻ സിറാക്ക്, അഹ്മത് കായ എന്നിവരെ തുർക്കിയിലോ പേർഷ്യനിലോ കുർദിഷിലോ പാടി.
ഇത് ആലപിച്ച ഭാഷയ്‌ക്ക് പുറമേ, പടിഞ്ഞാറൻ കുർദിഷ് സംഗീതത്തിന് കൂടുതൽ അനറ്റോലിയൻ, ടർക്കിഷ്, ഗ്രീക്ക് അല്ലെങ്കിൽ ബാൽക്കൻ ശബ്ദമുണ്ട്, അതേസമയം തെക്കൻ കുർദിഷ് സംഗീതത്തെ അറബ് സംഗീത ശൈലികളും കിഴക്കൻ കുർദിഷ് സംഗീതവും പേർഷ്യൻ ശൈലികളും വടക്ക് കിഴക്കൻ അർമേനിയൻ, കൊക്കേഷ്യൻ ശൈലികളും സ്വാധീനിക്കുന്നു.
പാചകരീതി പരമ്പരാഗത കുർദിഷ് ഭക്ഷണം
കുർദിഷ് എന്നതിന്റെ അർത്ഥത്തിന്റെ അടിസ്ഥാന ഭാഗമായാണ് ഭക്ഷണം വ്യാപകമായി അംഗീകരിക്കപ്പെടുന്നത്.
ഡോൾമ (മുന്തിരി ഇലകളിൽ നിറച്ച അരി), കെഫ്ത (പറങ്ങോടൻ പുഡ്ഡിംഗ് അരിയുടെ നേർത്ത പാളിയിൽ പൊതിഞ്ഞ മസാലചേർത്ത അരിഞ്ഞ ഇറച്ചി), സെർ യു പെ (ആടുകളുടെ തല, നാവും കാലും), ഷിഫ്റ്റ (ഇറച്ചി പട്ടീസ്), കുർദിഷ് ഭക്ഷണങ്ങൾ .
കുർദിഷ് പാചകരീതിയിൽ കുഞ്ഞാടും ചിക്കനും നൂറ്റാണ്ടുകളായി പ്രധാന മാംസമാണ്.
പരമ്പരാഗത കുർദിഷ് ഭക്ഷണത്തിന്റെ വലിയൊരു ഭാഗം പച്ചക്കറികൾ, പൈലാഫ്, പാൽ ഉൽപന്നങ്ങൾ എന്നിവയാണ്.
കുർദിഷ് ഭക്ഷണത്തിന് ചായയും പ്രധാനമാണ്.
ഇവർ സാധാരണയായി ഒരു ദിവസം സാമൂഹിക പ്രവർത്തനമ്പോലെ  2-3 തവണ മദ്യപിക്കുന്നു, കുർദ്ദുകൾ അയ്രന്,( ഒരു തൈര് അധിഷ്ഠിത പാനീയം വും കുടിക്കുന്നു.
കുർദിഷ് ജനത താമസിക്കുന്ന രാജ്യത്തെ ആശ്രയിച്ച് വ്യത്യസ്ത മതങ്ങളുണ്ട് അല്ലെങ്കിൽ അവർക്ക് ആ മതവുമായി സാംസ്കാരികവും വംശീയവുമായ ബന്ധമുണ്ട്, കുർദുകൾക്കിടയിൽ ഏറ്റവും സാധാരണമായ മതം സുന്നി ഇസ്ലാം ആണ് , ഇറാഖി കുർദിസ്ഥാനിൽ താമസിക്കുന്ന 98% കുർദുകളും ഇത് പിന്തുടരുന്നു.
ഏകദേശം 15-22 ദശലക്ഷം കുർദുകളുടെ ജനസംഖ്യയിൽ 30% അലവികളാണ് തുർക്കിയിലെ കുർദുകളും 68% പേർ സുന്നി ഇസ്ലാമും പിന്തുടരുന്നത്.
ഇതും കാണുക കുർദിഷ് സിനിമ കുർദിഷ് നൃത്തം കുർദിഷ് റഗ്സ് പരാമർശങ്ങൾ പുറംകണ്ണികൾ കുർദിഷ് ഇൻസ്റ്റിറ്റ്യൂട്ട് ഓഫ് പാരീസ് പ്രസിഡന്റ് കെൻഡൽ നെസാൻ എഴുതിയ കുർദുകളുടെ ചരിത്രത്തെക്കുറിച്ചുള്ള ഒരു ഹ്രസ്വ സർവേ .
കുർദിസ്ഥാന്റെ സംസ്കാരം പ്രോത്സാഹിപ്പിക്കുന്ന യുകെ രജിസ്റ്റർ ചെയ്ത ചാരിറ്റിയാണ് ഗുലാൻ .
കുർള
കിഴക്കൻ മുംബൈയിലെ ഒരു പ്രദേശമാണ് കുർള .
മുംബൈ സബർബൻ ജില്ലയിലെ കുർള താലൂക്കിന്റെ ആസ്ഥാനമാണ് ഈ സ്ഥലം.
ഇവിടെ പണ്ട് നിലനിന്നിരുന്ന ഗ്രാമത്തിന്റെ പേരു തന്നെ ഈ പ്രദേശത്തിന് നൽകപ്പെട്ടു.
ഹാർബർ- സെന്റ്രൽ ലൈനുകളുടെ സംഗമസ്ഥാനമായ കുർള റെയിൽവേ സ്റ്റേഷൻ മുംബൈ സബർബൻ റെയിൽവേയിലെ ഏറ്റവും തിരക്കേറിയ റെയിൽവേ സ്റ്റേഷനുകളിൽ ഒന്നാണ്.
ദീർഘദൂര തീവണ്ടികൾക്കായുള്ള ലോക്മാന്യ തിലക് ടെർമിനസ് (LTT) സ്റ്റേഷനും കുർളയിൽ സ്ഥിതിചെയ്യുന്നു .
ചരിത്രം kurli crab
1534 ഡിസംബർ 23-ന് ഗുജറാത്തിലെ സുൽത്താൻ ബഹദൂർ, പോർച്ചുഗലുമായി ഒപ്പുവച്ച ബാസ്സീൻ ഉടമ്പടി പ്രകാരം കുർള ഗ്രാമം പോർച്ചുഗീസ് ഭരണത്തിൻ കീഴിലായി.
1548-ൽ കുർള ഗ്രാമവും മറ്റ് ആറ് ഗ്രാമങ്ങളും പോർച്ചുഗീസ് ഗവർണർ അന്റോണിയോ പെസ്സോവയുടെ സൈനികസേവനത്തിനായി പ്രതിഫലം നൽകി.
1774 ൽ സാൽസെറ്റ് ദ്വീപ് ബ്രിട്ടീഷ് അധീനതയിലാകും വരെ കുർള പോർച്ചുഗീസ് ഭരണത്തിൻ കീഴിലായിരുന്നു.
പിന്നീട്1782-ലെ സാൽബായ് ഉടമ്പടിപ്രകാരം ഈ ദ്വീപ് ഔദ്യോഗികമായി ഈസ്റ്റ് ഇന്ത്യാ കമ്പനിക്കു കൈമാറി.
1805-ൽ സയൺ കോസ്വേ വഴി ബോംബെ ദ്വീപ് കുർളയുമായി ബന്ധപ്പെട്ടു.
1853 ൽ ബോംബേക്കും താനെയ്ക്കും ഇടയിൽ   ആരംഭിച്ച ബ്രിട്ടീഷ് ഇന്ത്യയിലെ ആദ്യ റെയിൽവേ ലൈനിൽ (ഗ്രേറ്റ് ഇന്ത്യൻ പെനിൻസുല റെയിൽവേ) പ്രധാന സ്റ്റേഷനായിരുന്നു കുർള.
1808 ൽ കുർളയും മറ്റു ചില ഗ്രാമങ്ങളും ബോംബെയിലെ പാഴ്സി കച്ചവടക്കാരനായ ഹോർമാസ്ജി ബാമൻജി വാഡിയ പ്രതിവർഷം 3587 രൂപയ്ക്ക് പാട്ടത്തിനെടുത്തു.
ബോംബേ പ്രവിശ്യയിലെ ഏറ്റവും വലിയ പരുത്തി മിൽ സ്ഥിതി ചെയ്തിരുന്നത് കുർളയിലായിരുന്നു.
1910 ഡിസംബർ 12 ന് കുർളയിൽ നിന്ന് റേ റോഡ് സ്റ്റേഷനിലേക്ക് സെൻട്രൽ റെയിൽവേ ഹാർബർ ലൈൻ സേവനം തുടങ്ങി.
1925 ൽ ഹാർബർ ലൈനിൻറെ വൈദ്യുതീകരണ സമയത്ത് കുർളയിലെ റെയിൽവേ കാർ ഷെഡ് നിർമ്മിക്കപ്പെട്ടു .
1928 ൽ സെൻട്രൽ സൽസറ്റ് ട്രാംവേ എന്ന പേരിൽ ട്രോംബേയിൽ നിന്ന് കുർള വഴി അന്ധേരിയിലേക്ക് 13 കിലോമീറ്റർ ദൂരത്തിൽ ഒരു ട്രാം സർവീസ് ആരംഭിച്ചുവെങ്കിലും ഇത് അധികകാലം പ്രവർത്തിച്ചില്ല .
സാൽസെറ്റ് ദ്വീപിന്റെ തെക്ക് ഭാഗത്ത്, മിഠി നദിയുടെ കിഴക്കൻ തീരത്താണ് കുർള സ്ഥിതി ചെയ്യുന്നത്.
സെൻട്രൽ റെയിൽവേ ലൈൻ ഈ പ്രദേശത്തെ കുർള (ഈസ്റ്റ്), കുർള (വെസ്റ്റ്), എന്നിങ്ങനെ രണ്ട് ഭാഗങ്ങളായി വിഭജിക്കുന്നു.
തെക്ക് ചുനാഭട്ടി, കിഴക്ക് ചെമ്പൂർ , വടക്ക് ഘാട്കോപർ എന്നിവയാണ് കുർലാ ഈസ്റ്റിന്റെ അതിരുകൾ.
കുർള വെസ്റ്റിന്റെ വടക്ക് ഘാട്കോപർ, സാക്കി നാക്ക പ്രദേശങ്ങളും പടിഞ്ജാറ് കലീന, ബാന്ദ്ര കുർള കോംപ്ലക്സ് തുടങ്ങിയവയും , പടിഞ്ഞാറ് ഭാഗത്ത് മാഹിം ക്രീക്കിന് സമീപമുള്ള സയൺ-ധാരാവി പ്രദേശം എന്നിവയും അതിരുകളാകുന്നു.
മിഠി നദി വടക്ക്-പടിഞ്ഞാറ് വശത്ത് കൂടി കുർളയിൽ പ്രവേശിച്ച്, ഛത്രപതി ശിവാജി അന്താരാഷ്ട്ര വിമാനത്താവളത്തിന്റെ അതിരിലൂടെ ഒഴുകി കുർളയുടെ തെക്ക് അറ്റത്തുള്ള മാഹിം ക്രീക്കിലേയ്ക്ക് പതിക്കുന്നു.
കുർദിഷ് ഭാഷകൾ ഇംഗ്ലീഷ് വിലാസം https://ml.wikipedia.org/wiki/Kurdish_languages
പശ്ചിമേഷ്യയിലെ കുർദുകൾ സംസാരിക്കുന്ന വിവിധ ഇറാനിയൻ ഭാഷകളാണ് കുർദിഷ് ഭാഷകൾ ( Kurdî അല്ലെങ്കിൽ کوردی ) എന്നറിയപ്പെടുന്നത്.
മറ്റുഭാഷകൾ പഠിക്കാത്ത ആളുകൾക്ക് ഇവ പരസ്പരം മനസ്സിലാക്കാൻ ബുദ്ധിമുട്ടാണ്.
കുർമാൻജി കുർദിഷ് എന്ന ഭാഷയാണ് ഏറ്റവും കൂടുതൽ ആൾക്കാർ സംസാരിക്കുന്നത്.
കുർദുകൾ സംസാരിക്കുന്ന ഭാഷകൾ ഒരു ഭാഷാവിഭാഗത്തിൽ പെടുന്നവയുമല്ല.
നാലു ഭാഷകൾ സാധാരണയായി ഒരു വിഭാഗത്തിൽ പെടുത്തുമെങ്കിലും സാസ ഗൊരാനി ഭാഷകൾക്ക് ഇവയുമായി അടുത്ത ബന്ധമില്ല.
ഇരുപതാം നൂറ്റാണ്ടുവരെ കുർദിഷ് ഭാഷകളിലെ സാഹിത്യരചന പ്രധാനമായും കാവ്യങ്ങളിലായിരുന്നു.
ഇപ്പോൾ കുർദിഷ് ഭാഷകളിൽ രണ്ട് പ്രധാന വിഭാഗങ്ങളാണുള്ളത്.
വടക്കൻ മേഖലകളിൽ പ്രധാനമായും സംസാരിക്കുന്ന കുർമാൻജി , കിഴക്കും തെക്കും സംസാരിക്കുന്ന സൊറാനി എന്നിവയാണവ.
ഇറാക്കിലെ രണ്ടാം ഔദ്യോഗിക ഭാഷയാണ് സൊറാനി.
ഔദ്യോഗിക രേഖകളിൽ ഇത് "കുർദിഷ്" എന്നാണ് വിശേഷിപ്പിക്കപ്പെടുന്നത്.
അർമേനിയയിൽ അംഗീകരിക്കപ്പെട്ട ന്യൂന പക്ഷ ഭാഷ കുർമാൻജിയാണ്.
ടർക്കി, സിറിയ, ഇറാക്ക്, ഇറാൻ എന്നിവിടങ്ങളിലും ഇത് സംസാരിക്കപ്പെടുന്നുണ്ട്.
ദശലക്ഷക്കണക്കിന് കുർദുകൾ സംസാരിക്കുന്ന മറ്റൊരു ഭാഷാവിഭാഗമാണ് സാസ-ഗൊറാനി .
ഗൊറാനിയുടെ ഒരു പ്രാദേശിക ശാഖയായ ഹെവ്രാമി പതിന്നാലാം നൂറ്റാണ്ടുമുതൽ സാഹിത്യരചന നടക്കുന്ന ഒരു ഭാഷയായിരുന്നുവെങ്കിലും ഇരുപതാം നൂറ്റാണ്ടിൽ സൊറാനി ഭാഷയ്ക്ക് വഴിമാറുകയുണ്ടായി.
അവലംബം പുറത്തേയ്ക്കുള്ള കണ്ണികൾ This article's use of external links may not follow Wikipedia's policies or guidelines .
(August 2014)
Kurdish language എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Wîkîferheng (Kurdish Wiktionary ) Dictio: English–Kurdish Dictionary The Kurdish Institute of Paris: Language and Literature Kurdish Language and Linguistics, at Encyclopedia Iranica (article written by Ludwig Paul) History of Kurdish Written Literature, at Encyclopedia Iranica Archived 2012-01-21 at the Wayback Machine .
(article written by Philip G. Kryeenbroek) Kurdish Language Initiative Archived 2013-04-02 at the Wayback Machine .
of Seywan Institute Archived 2010-06-01 at the Wayback Machine .
Kurdish Institute of Istanbul Archived 2016-01-15 at the Wayback Machine .
KAL: The Kurdish Academy of Language Kurdish Language Academy in Iran Archived 2008-10-19 at the Wayback Machine .
Kurdish Kurdish links and language information, dictionary etc. കുർദിഷ് ഭാഷകൾ ഓപ്പൺ ഡയറക്റ്ററി പ്രൊജക്റ്റിൽ Online Kurdish-English Dictionary Archived 2006-02-11 at the Wayback Machine .
On-line Kurdish-English Dictionary Archived 2006-02-02 at the Wayback Machine .
Online English to Kurdish to English Dictionary (By Erdal Ronahî) Online Kurdish-German-Kurdish Dictionary Archived 2006-01-03 at the Wayback Machine .
Online Kurdish-English Ferheng Dictionary Archived 2010-06-15 at the Wayback Machine .
Kurdish-English Dictionary Hablaa Online Turkish-Kurdish-Turkish Dictionary Archived 2006-01-03 at the Wayback Machine .
Grammar of a Less Familiar Language (MIT OpenCourseWare) Comparison with Arabic, Persian, and Turkish Alphabets Southern kurdish phonetic Archived 2012-07-23 at the Wayback Machine .
Gorani Influence on Central Kurdish Archived 2019-07-12 at the Wayback Machine .
Reference Grammar with Selected Readings both for Sorani and Kurmanji written by W. M. Thackston
കുർദിസ്ഥാൻ പ്രവിശ്യ ഇംഗ്ലീഷ് വിലാസം https://ml.wikipedia.org/wiki/Kurdistan_province
കുർദിസ്ഥാൻ അല്ലെങ്കിൽ കോർഡെസ്ഥാൻ പ്രവിശ്യ ( പേർഷ്യൻ : استان کردستان ; റോമനൈസ്ഡ്: ഒസ്താൻ-ഇ കോർഡെസ്താൻ; കുർദിഷ് : پارێزگای کوردستان റോമനൈസ്ഡ്: Parêzgayî province ) ഇറാനിലെ ഒരു പ്രവിശ്യയാണ്.
കുർദിസ്ഥാൻ പ്രവിശ്യയുടെ വിസ്തീർണ്ണം 28,817 ചതുരശ്ര കിലോമീറ്റർ ആണ്.
ഇത് ഇറാന്റെ പടിഞ്ഞാറ് ഭാഗത്ത്, റീജിയൻ 3-ൽ സ്ഥിതി ചെയ്യുന്നു.
ഇത് പടിഞ്ഞാറ് ഇറാഖിലെ കുർദിസ്ഥാൻ മേഖല, വടക്ക് വശത്ത് പശ്ചിമ അസർബൈജാൻ പ്രവിശ്യ , വടക്ക് കിഴക്ക് സഞ്ജാൻ പ്രവിശ്യ , കിഴക്ക് ഹമദാൻ പ്രവിശ്യ , തെക്ക് കെർമാൻഷാ പ്രവിശ്യ എന്നിവയുമായി അതിർത്തി പങ്കിടുന്നു.
ഇറാനിയൻ കുർദിസ്ഥാനിലും കുർദിസ്ഥാനിലുമായാണ് ഇത് നിലനിൽക്കുന്നത്.
ഈ പ്രവിശ്യയുടെ തലസ്ഥാനം സാനന്ദജ് നഗരമാണ്.
സക്വെസ് , ബനേഹ് , ദിവന്ദറേഹ് , ബിജാർ , ഖ്വൊർവെഹ് , ദെഹ്ഗോലാൻ , കമ്യാരാൻ , സർവാബാദ് , മാരിവാൻ എന്നിവയാണ് പ്രധാന നഗരങ്ങൾ ഉൾപ്പെടുന്ന പ്രവിശ്യയിലെ മറ്റ് കൗണ്ടികൾ.
1996-ലെ കണക്കുകൾ പ്രകാരം ജനസംഖ്യ 1,346,383 ആയിരുന്ന പ്രവിശ്യയിലെ ജനതയിൽ 52.42 ശതമാനം നഗരവാസികളും 47.58 ശതമാനം ഗ്രാമവാസികളുമാണ്.
2011 ലെ സെൻസസ് പ്രകാരം 1,493,645 ആയി വർദ്ധിച്ച ജനസംഖ്യയുടെ 66 ശതമാനവും നഗരപ്രദേശത്താണ് താമസിച്ചിരുന്നത്.
ഈ പ്രവിശ്യയിലെ ജനസംഖ്യയുടെ ഭൂരിഭാഗവും കുർദുകളാണ്, എന്നാൽ കിഴക്കൻ പ്രവിശ്യാ അതിർത്തി പ്രദേശങ്ങളിൽ തുർക്കി വംശജരാണ് അധിവസിക്കുന്നത്.